Diari Oficial de la Generalitat Valenciana


Sumari del DOGV 4937, del 02-02-2005 (2005/609)

RESOLUCIÓ de 28 de desembre de 2004, del director general d'Administració Local, per la qual es concedeix el I Premi Civis d'Investigació i Difusió del Règim Municipal i Organització Territorial de la Comunitat Valenciana, en les seues distintes modalitats.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4937

Data del DOGV
:   02-02-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/609


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 28 de desembre de 2004, del director general d'Administració Local, per la qual es concedeix el I Premi Civis d'Investigació i Difusió del Règim Municipal i Organització Territorial de la Comunitat Valenciana, en les seues distintes modalitats. [2005/X609]
  
Per Ordre de 26 de maig de 2004, de la Conselleria de Justícia i Administracions Públiques (DOGV de 31 de maig), es va convocar el I Premi Civis d'investigació i difusió del règim municipal i organització territorial de la Comunitat Valenciana.
  
D'acord amb el que disposa l'article quart de l'Ordre, correspon al director general d'Administració Local, per delegació del conseller de Justícia i Administracions Públiques, la concessió del Premi en les seues distintes modalitats.
  
Així mateix, la base novena de les que regeixen la Convocatòria, prescriu que la resolució per la qual es concedeix el Premi es dictarà basant-se en el veredicte vinculant del jurat i tindrà lloc abans que transcórreguen tres mesos des de l'acabament del termini per presentar els treballs.
  
El Jurat del I Premi Civis, segons consta en l'acta estesa a este efecte, en la sessió del passat 15 de desembre, va adoptar l'acord de concessió del Premi en les seues distintes modalitats, acord que va ser traslladat al director general d'Administració Local als efectes previstos en l'esmentada base novena de la Convocatòria.
  
Per tant, resolc:
  
Primer
  
D'acord amb el veredicte del Jurat, s'atorguen els premis següents:
  
A) Estudiants universitaris:
  
- Es declara desert el Premi corresponent a esta modalitat
  
- D'acord amb el que disposa la base setena, apartat 1, de la Convocatòria, es realitza una menció especial al treball:
  
Règim jurídic del canvi de denominació municipal en el dret autonòmic valencià.
  
Autor: Lapsus Linguae
  
- S'adjudica a esta menció especial la totalitat de l'import metàl·lic del Premi corresponent a esta modalitat, d'acord amb la base setena, apartat 1, de la Convocatòria, és a dir, 1.370 euros.
  
B) Personal al servici de l'administració local:
  
- Es declara desert el Premi corresponent a esta modalitat
  
- D'acord amb el que disposa la base setena, apartat 1, de la Convocatòria, es realitzen dos mencions especials, que corresponen als treballs següents:
  
1. Pressupost i deute a llarg termini als municipis de la Comunitat Valenciana.
  
Autor: De la Mel.
  
2. Participació ciutadana i govern local
  
Autor: Horacio
  
- D'acord amb el que preveu la base setena, apartat 1, de la Convocatòria, l'import metàl·lic previst per al Premi en esta modalitat, 2.250 euros, es distribueix per parts iguals entre ambdós treballs, és a dir, 1.125 euros a cada un d'estos.
  
C) Lliure concurrència
  
- Declarar desert el Premi en esta modalitat.
  
Contra la present resolució, que posa fi a la via administrativa, es podrà interposar recurs potestatiu de reposició davant el mateix òrgan que ha dictat l'acte, en el termini d'un mes a comptar de l'endemà de la publicació, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació. Tot això de conformitat amb el que disposen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí de qualsevol altre mitjà que es considere oportú.